Държавен вестник, бр. 30, 2010 г., стр. 29

БРОЙ  30	
Д Ъ Р Ж А В Е Н  В Е С Т Н И К 	
СТР.  29  
6. Класификатор на длъжностите за цивил­
ните служители по трудови отношения във 
въоръжените сили; 
7. Единен класификатор на длъжностите в 
администрацията, приет с Постановление № 47 
на Министерския съвет от 2004 г.; 
8. Постановление на Министерския съвет 
за определяне на заплатите в бюджетните ор­
ганизации с посочване на длъжностните нива 
от ЕКДА и размера на минималната и макси­
малната основна месечна заплата;
9. Постановление на Министерския съвет 
за заплатите на военнослужещите и цивилни­
те служители по трудови правоотношения по 
Закона за отбраната и въоръжените сили на 
Република България;
10. устави, наставления, технически описа­
ния и инструкции за работа с въоръжението и 
бойната техника и други актове, определящи 
състава на организационните звена (отделения, 
разчети, екипажи и други);
11. Закон за висшето образование и правил­
ници за устройството и дейността на военните 
академии и висшите военни училища – за длъж­
ностните разписания на военните академии и 
висшите военни училища;
12. мисия, функции и задачи на военните 
формирования и съответните структури, раз­
работени и утвърдени от старшата инстанция.
Чл. 9. (1) Длъжностните разписания се изгот­
вят в Министерството на отбраната, Българската 
армия и структурите на пряко подчинение на 
министъра на отбраната.
(2) За изготвянето на длъжностните разпи­
сания се назначава работна група със заповед 
на съответния командир (началник) или ръко­
водител на съответната структура. 
(3) За военни формирования и съответни­
те структури, които имат и военновременно 
назначение или задачи, се изготвят и щатове 
за военно време. Щатовете за военно време 
се изготвят, съгласуват, утвърждават, изменят 
и съхраняват при условията и по реда на тази 
наредба.
Чл. 10. (1) Редът за изготвяне на длъжност­
ните разписания е:
1. изготвяне на структурна схема в съответ­
ствие с мисията, функциите и задачите на во­
енното формирование (съответната структура);
2. разработване на проект на длъжностно 
разписание чрез подсистема „Рожен“ от Автома­
тизирана система за управление на човешките 
ресурси в Министерството на отбраната;
3. проверка за спазването на определените 
квоти от личен състав по категории, звания и 
лимит от въоръжение и техника;
4. проверка на параметрите на всяка длъж­
ност в съответствие с нормативната уредба;
5. проверка за спазването на техническите 
изисквания при изготвяне на проекта;
6. оформяне на длъжностното разписание 
като текстов документ и отпечатването му;
7. подписване на длъжностното разписание 
от длъжностните лица по чл. 16;
8. утвърждаване на длъжностното разпи­
сание;
9. размножаване и изпращане на длъжност­
ното разписание по утвърдените разчети.
(2) Длъжностните разписания, изготвени 
по реда на ал. 1, се обявяват със заповед на 
съответния командир (началник) на военното 
формирование или ръководител на съответната 
структура.
Чл. 11. (1) Работната група по чл. 9, ал. 2 
изготвя структурна схема на военното форми­
рование или съответната структура. 
(2) Схемата се включва като елемент към 
проекта на длъжностното разписание и в нея 
се отразяват организационните звена и вза­
имовръзки на военното формирование или 
съответната структура с определения за тях 
числен състав по категории.
Чл. 12. Разпределението на числения състав 
по организационните звена трябва да осигури 
изпълнението на мисията, функциите и задачите 
на военното формирование или съответната 
структура.
Чл. 13. Длъжностното разписание съдържа:
1. длъжност и подпис на длъжностното лице, 
утвърдило длъжностното разписание;
2. номер на длъжностното разписание;
3. наименование на военното формирование 
или съответната структура;
4. за военното формирование – категория, 
вида въоръжена сила, в чийто състав е;
5. номерa на длъжностното разписание, 
което се отменя; 
6. дата на влизане в сила на длъжностното 
разписание;
7. организация на съответните звена или 
структури с техните наименования;
8. числен състав по категории военнослуже­
щи (офицери, офицерски кандидати, сержанти/
старшини, войници/матроси), звания, степени 
и броя на цивилните служители;
9. обща рекапитулация на количеството 
числен състав за военнослужещи и цивилни 
служители;
10. за военното формирование – списък на 
номенклатурите от въоръжение и техника с 
определяне на техния брой;
11. подробно йерархично изписване на 
наименованията на всички организационни 
структури и звена и включените в състава им 
длъжности с техните параметри, въоръжение 
и техника, както и рекапитулация на броя на 
личния състав, включен в състава на всяка една 
структура – поотделно за военнослужещи и за 
цивилни служители;
12. длъжностните лица, подписващи длъж­
ностното разписание съгласно чл. 16;
13. наименованието и броя на длъжностите;
14. изискваното минимално ниво за достъп до 
класифицирана информация за всяка длъжност;